CELEX: 62016CN0049
Language: fi
Date: 2016-01-27 00:00:00
Title: Asia C-49/16: Ennakkoratkaisupyyntö, jonka Fővárosi Közigazgatási és Munkaügyi Bíróság (Unkari) on esittänyt 27.1.2016 – Unibet International Limited v. Nemzeti Adó- és Vámhivatal Központi Hivatal

18.4.2016   
            
            
               FI
            
            
               Euroopan unionin virallinen lehti
            
            
               C 136/15
            
         Ennakkoratkaisupyyntö, jonka Fővárosi Közigazgatási és Munkaügyi Bíróság (Unkari) on esittänyt 27.1.2016 – Unibet International Limited v. Nemzeti Adó- és Vámhivatal Központi Hivatal
   (Asia C-49/16)
   (2016/C 136/20)
   Oikeudenkäyntikieli: unkari
   
      Ennakkoratkaisua pyytänyt tuomioistuin
   
   Fővárosi Közigazgatási és Munkaügyi Bíróság
   
      Pääasian asianosaiset
   
   
      Valittaja: Unibet International Limited
   
      Vastapuoli: Nemzeti Adó- és Vámhivatal Központi Hivatal
   
      Ennakkoratkaisukysymykset
   
   
               1)
            
            
               Onko Euroopan unionin toiminnasta tehdyn sopimuksen (jäljempänä SEUT) 56 artiklaa tulkittava siten, että jäsenvaltion toimenpide on katsottava sen vastaiseksi silloin, kun tällaisella kansallisella lainsäädännöllä taataan toimiluvasta mahdollisesti järjestettävällä avoimella kilpailulla tai sallimalla tarjousten tekemisen toimiluvan saamiseksi periaatteellinen mahdollisuus siihen, että kuka tahansa lainsäädännössä vahvistetut edellytykset täyttävä – toisestakin jäsenvaltiosta peräisin oleva – palvelun tarjoaja voi saada oikeuden säänneltyjen sähköisten onnenpelipalvelujen tarjoamista koskevaan toimilupaan avoimessa kilpailussa tai tekemällä tarjouksen, mutta kun toimilupaa koskevaa kilpailua ei todellisuudessa julisteta asianomaisessa jäsenvaltiossa eikä palvelun tarjoajalla ole käytännössä mahdollisuutta tarjouksen tekemiseen ja kun jäsenvaltion viranomainen katsoo tästä huolimatta palvelun tarjoajan kuitenkin syyllistyneen lainvastaiseen menettelyyn luvatta suoritettujen palvelujen vuoksi ja määrää sille kyseisessä lainsäädännössä säädetyn hallinnollisen seuraamuksen ([sivustolle]pääsyn tilapäinen esto, uusimistilanteissa sakko)?
            
         
               2)
            
            
               Onko SEUT 56 artiklan vastaiseksi katsottava se, että jäsenvaltio ottaa käyttöön kansallisen oikeuden kannalta arvioiden ylemmäntasoisen säännöksen, joka antaa sähköisten onnenpelipalvelujen tarjoajille periaatteessa mahdollisuuden tarjota sähköisiä onnenpelipalveluja valtion rajojen yli, mutta alemmantasoisten kansallisten täytäntöönpanosäännösten puuttuessa tällaiset palvelujen tarjoajat eivät kuitenkaan todellisuudessa voi hankkia palvelujen tarjoamisen edellyttämiä viranomaislupia?
            
         
               3)
            
            
               Jos edellä esitettyihin kysymyksiin annetut vastaukset huomioon ottaen pääasiaa käsittelevä tuomioistuin katsoo, että jäsenvaltion toimenpide on SEUT 56 artiklan vastainen, toimiiko mainittu tuomioistuin unionin oikeuden mukaisesti, jos se katsoo, että toiminnan luvattoman harjoittamisen vuoksi kansallisen viranomaisen päätöksessä todettu lainrikkominen ja sen perusteella määrätty hallinnollinen seuraamus ovat SEUT 56 artiklan vastaisia?